**AZ ERZSÉBETVÁROS FEJLESZTÉSI ÉS BERUHÁZÁSI KORLÁTOLT FELELŐSSÉGŰ TÁRSASÁG**

**VEZETŐI JAVADALMAZÁSI SZABÁLYZATA**

Amely készült a köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (3) bekezdése alapján az alábbiak szerint:

1. **A szabályozás célja**

Az Erzsébetváros Fejlesztési és Beruházási Kft. (továbbiakban: Társaság) jelen Vezetői Javadalmazási Szabályzatot (továbbiakban: Szabályzat) a közpénzek átlátható és takarékos felhasználása érdekében alkotja meg. Ennek megfelelően a Szabályzat célja, hogy a hatálya alá tartozó vezetői javadalmazás módját és mértékét ésszerű keretek közé szorítsa, és ilyen módon a közpénzek takarékos és hatékony felhasználását elősegítse.

1. **Általános szabályok, a javadalmazás elvei**
2. Jelen Szabályzat végrehajtása során az ésszerűség, az átláthatóság, valamint a közpénzzel való takarékos gazdálkodás követelményeinek megfelelően kell eljárni olyan módon, hogy eközben tekintettel kell lenni a tényléges piaci viszonyokra, valamint törekedni kell a Társaság versenyképességének megőrzésére, és hatékony működésének biztosítására.
3. A javadalmazás mértékének kialakításakor a következő elveket, követelményeket kell érvényesíteni:

* azonos elbírálás elve
* az átláthatóság elve
* hatékonysággal való arányosság elve,
* a felelősséggel való arányosság elve.

1. Egy természetes személy legfeljebb egy köztulajdonban álló gazdasági társaságnál betöltött vezető tisztségviselői megbízatás vagy felügyelőbizottsági tagság után részesülhet javadalmazásban vagy egyéb juttatásban.
2. **A szabályzat hatálya**
3. A szabályzat hatálya az alábbi személyekre terjed ki:
4. A Társaság vezető tisztségviselőire és vezető állású munkavállalóira (ügyvezető)
5. a Társaság felügyelőbizottságának tagjaira,
6. a munka törvénykönyvéről szóló 2012. évi I. törvény (továbbiakban: Mt.) 208 §-ának hatálya alá tartozó munkavállalókra (továbbiakban: vezető állású munkavállalók).
7. A szabályzat tárgyi hatálya az alábbiakra terjed ki:
8. jelen Szabályzat hatálya alá tartozó személyek javadalmazása (ideértve különösen a tiszteletdíjat, alapbért, prémiumot, egyéb bérjellegű jövedelmet, valamint egyéb juttatásokat, stb.), javadalmazásának elvei
9. jelen Szabályzat hatálya alá tartozó személyek jogviszonyának megszűnése esetére biztosított juttatások módja, mértéke, elvei, azok rendszere.
10. **A javadalmazás szabályai**

A) Vezető tisztségviselő (ügyvezető) javadalmazása

1. A Társaság vezető tisztségviselője (ügyvezető) díjazásáról a Budapesti VII. kerület Erzsébetváros Önkormányzata Képviselő-testületének a Budapest VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012 (III.26.) számú önkormányzati rendelet (továbbiakban: Vagyonrendelet) alapján a Képviselő-testület jogosult dönteni.
2. A vezető tisztségviselő (ügyvezető) a tisztségre tekintettel megállapított díjazása nem haladhatja meg a mindenkori kötelező legkisebb munkabér hatszorosát.
3. A vezető tisztségviselő (ügyvezető) a Társaság munkavállalói számára biztosított mértékben jogosult a munkáltató által biztosított béren kívüli juttatásokra (cafeteria).
4. A vezető tisztségviselő (ügyvezető) korlátozás nélkül jogosult céges telefon használatára. A céges telefon használatával kapcsolatban felmerült költséget a Társaság viseli.

B) A felügyelőbizottság elnökére és tagjainak javadalmazása

1. A felügyelőbizottság elnöke és tagjai díjazásáról a Vagyonrendelet alapján a Képviselő-testület jogosult dönteni.
2. A felügyelőbizottság elnöke és tagjai tiszteletdíjra jogosultak. A felügyelőbizottság elnöke számára- többletfeladataira tekintettel- a tagokénál magasabb díjazás állapítható meg, amely nem lehet magasabb, mint a garantált bérminimum négyszerese. A felügyelőbizottság tagjainak díjazása nem haladhatja meg a garantált bérminimum háromszorosát.
3. A felügyelőbizottság elnöke és tagja havi díjazásán felül más javadalmazásra nem jogosult, ide nem értve az igazolt, megbízatásával összefüggésben felmerült költségek megtérítését.

C) A vezető állású munkavállaló javadalmazása

1. *A Társaság munkaviszonyban álló ügyvezetője vezető állású munkavállaló.*
2. *A Társaság C.1.) pont szerinti ügyvezetőjének javadalmazására a vezető tisztségviselő javadalmazása tekintetében rögzített, a szabályzat IV.A.) pontja szerinti rendelkezések az irányadók.*
3. Azokat a munkaköröket, amelyeket csak vezető beosztású munkavállalók tölthetnek be, a Társaság fölött tulajdonosi jogokat gyakorló jogosult meghatározni.
4. **A jogviszony megszűnésével összefüggő juttatások**
5. A vezető tisztségviselő (ügyvezető) és a vezető állású munkavállaló munkaviszonya megszűnése esetére az Mt. szabályai szerint végkielégítésre jogosult.
6. A felügyelőbizottság elnökét és tagját a jogviszonya megszűnése esetére semmilyen juttatás nem illeti meg.
7. **Záró rendelkezések**
8. *Jelen Szabályzat a jóváhagyása napján lép hatályba.*
9. Jelen Szabályzatot *Budapest VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága* a Budapest VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26) számú önkormányzati rendelet *15. § (4) bekezdése alapján, a* *……../2018. (09.18.)* számú határozatával hagyta jóvá.

Kelt: Budapest, ………

………………………………………………………………

Erzsébetváros Fejlesztési és Beruházási

Korlátolt Felelősségű Társaság